en da en da da ro da da da sv da da en sv da en de nl da da da da da da da nb en da fr da da en
Ladegaard, Anna Tuxen - Nordic Women's Literature
Født i Århus som datter af en ingeniør. Hun arbejdede bl.a. med turisme i Danmark og udlandet, og var bosat i Nord- og Sydeuropa samt syv år i Rhodesia. 1952-1953 var hun ansat på Den Danske Ambassade i Stockholm.
Fra 1933 var hun engageret i forskellige former for journalistik og litterær skribentvirksomhed, indtil hun i 1966 debuterede med Opbrud i oktober, en roman fra Rhodesia om en ung kvinde med mange nationale rødder og en barndom i kz-lejr, der bryder op fra et bornert miljø og ægteskab. Siden fulgte en stor produktion af romaner, som inddrager den europæiske historie i samspil med familiehistorien. Samtidig skildres den ofte kvindelige hovedpersons forsøg på at bryde historiens politiske og privatmoralske tvang. 2. Verdenskrig er knudepunktet i Hvor var Hannah Jacoby ? (R), 1968, og Egoisterne (R), 1973, mens Anna Ladegaard i En kort episode i landets historie (R), 1975, vender tilbage til det rhodesiske tema. Andre titler er Her på bjerget (R), 1988, og Genfortælling (R), 1993, og Mest om Hans-Adam (kortroman + novelle), 1995.
Stig Dalager og Anne-Marie Mai: Danske kvindelige forfattere, bd. 2, 1982
Anne Birgitte Richard: Kvindeoffentlighed 1968-75, 1978
Fremmed overalt – hjemme overalt…
Litteratur om/af forfatteren i bibliotek.dk
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.